Җизмыек

Җизмыек — Татарстанның Актаныш районындагы юкка чыккан авыл.
 Тарих 
  Заманында ул Кормаш төбәгендәге (Кәлтәү ягында дию дөрес булыр) олы авылларның берсеннән саналган. Йортлары һәм аларда яшәүчеләр саны ягыннан ул бары Кәлтәүдән генә калышкан. Җизмыекка нигез 1773-1975 еллардагы Крестьян сугышына кадәр бик күп элгәре нигез салынган. Болай дияргә Пугачев явында катнашучылар турындагы мәгълүматлар нигез бирә. Җизмыеклылар ике отрядта сугышкан. Байлар волосте старшинасы Мәсәй Асанов җитәкчелегендәге 5 кеше, ә ясаклы татарлар һәм чирмешләр старшиналары Сәфәр Якупов һәм Сәет Даутов кул астында оешкан отрядта-57, барысы 62 кеше патша гаскәрләренә каршы яу чапкан. 
  Емельян сугышыннан 20 елдан соң үткән 5 нче ревизия мәгълүматларында бу авылда гомер иткән 2 катлам кешеләре теркәлгән. Беренчесен 99 ир-ат һәм 91 хатын-кыздан торган типтәр, икенчесен 16 мишәр тәшкил иткән. Авылда җәмгысе 206 кеше яшәгән.
  1834 елгы 8 нче ревизия вакытында 175 ир-ат исәпкә алынган, алар өченче типтәр командасына кергән. Мишәр катлавындагы 61 кеше кантонның Алтынчы йортында саналган, анда алардан тыш Адай, Бикчәнтәй, Каентүбә, Карач, Түбән Уръяды, Усы, Чат, Чынык авыллары да булган.
 Климат 

Климат уртача континенталь. Кёппен-Гейгер климатлар классификациясе буенча климатның коды: DfbWorld Map of the Köppen-Geiger climate classification, Institute for Veterinary Public Health, University of Veterinary Medicine Vienna. Уртача еллык һава температурасы 3.5 °C.NASA Surface meteorology and Solar Energy Data Set, RETScreen International
 Искәрмәләр 

 Чыганаклар 
 Татарстанның югалган авыллары.

Төркем:Татарстанның юкка чыккан торак пунктлары